
Годишен доклад към 31.12. 2024г. за наблюдение на изпълнението на Плана за интегрирано развитие на община Грамада 2021 – 2027 г.

(Изготвен на основание чл. 23, т. 4 от Закон за регионалното развитие и във връзка с чл.72 от ППЗРР.)
















Общите условия за изпълнение на плана за интегрирано развитие на община Грамада 2021-2027г. Планът за интегрирано развитие на община Грамада за периода 2021-2027 г. е част от системата на документи за стратегическо планиране и програмиране на регионалното развитие, регламентирани със       Закона       за       регионалното       развитие       (ЗРР       -       ДВ,       бр.21/13.03.2020г.). Планът определя средносрочните цели и приоритети за устойчиво развитие на община Грамада и връзките и с други общини, в съответствие с Интегрираната териториална стратегия за развитие на Северозападен район от ниво 2. Съгласно нормативните изисквания Планът за интегрирано развитие на община (ПИРО) е разработен за срок от 7 години. Като стратегически документ обвързва сравнителните предимства, ресурси и потенциал на местно ниво с ясно дефинирана визия, цели и приоритети, насочени към устойчиво, интегрирано развитие, по-добро      качество      на      живот       и       по-висок       жизнен       стандарт       за       хората. ПИРО е съгласувано с трите стратегически цели на Националната програма за развитие България 2030, приети от МС на 16 януари 2020 г. - ускорено икономическо развитие, демографски подем и намаляване на неравенствата. За реализирането на тези цели са предвидени целенасочени национални политики и интервенции, групирани в пет взаимосвързани и интегрирани оси на развитие
- Иновативна и интелигентна България; Зелена и устойчива България; Свързана и интегрирана България; Отзивчива и справедлива България; Духовна и жизнена България. Основната цел на ПИРО на община Грамада за периода 2021-2027 г. е стимулиране на устойчив растеж и осигуряване на пространствена, времева и фактическа координация и интеграция на различни политики и ресурси, за трайно подобряване на икономическото, социалното и екологичното състояние       на       общинската       територия,        съгласно        чл.13,        ал.2        от        ЗРР. Планът служи за определяне на проблемите, потребностите и възможностите за развитие на всички населени места в общинската територия взети в предвид при разработването на инвестиционни програми, идентифицирането на проекти и финансови инструменти, включително и съфинансиране от фондовете на Европейския съюз.
Използваният подход, методи и принципи гарантират в значителна степен, че стратегическият документ е в съответствие с нормативните изисквания в областта на регионалното развитие, както и с определените европейски, национални и регионални цели и приоритети за новия програмен период. Водещ е принципът на интегрирания подход, който се прилага по отношение на всяка част от структурата на стратегическия документ. Този подход, наложил се като основен в политиката за регионално развитие и задължителен при изготвяне на стратегическите документи за новия програмен период има за цел в условията на свиващи се ресурси и ограничени финансови възможности да обедини различни политики, приоритети, проекти, източници за финансиране, участници и заинтересовани страни, за постигане на положителна синергия и добавена стойност от реализираните дейности.
Интегрираният подход отчита предвижданията на национално, регионално и местно ниво и на секторните стратегии в областта на икономическото развитие, образованието, здравеопазването, социалните услуги, транспорта, водния сектор, енергетиката, телекомуникациите, туризма и околната среда. Той е основан на местните характеристики и потенциал. Подходящ е за изготвянето на анализи на територии със специфични характеристики, за да се откроят конкурентните им предимства и да се определят неусвоените им ресурси и възможности. Съчетаването му с възможностите и потенциала за развитие на местните ресурси за оптимално задоволяване на идентифицираните нужди и проблеми в целевата територия.
Целите да бъдат постигани, чрез съгласувани действия и координация, отчитайки факторите, условията и спецификите на мрежата от населени места в общината, потенциала на човешките ресурси и отделните сектори на местната икономика.
Научно обоснован е подхода, който е в основата на всички анализи и прогнози и особено на свързаните със социалното и икономическото развитие на общината. Включва прилагането на редица инструменти и методи като: наблюдение, проучване, описание, анализ, синтез, оценка, сравнение, индексен метод, графични методи, swot-анализ и други.
Приложен е подхода „отдолу-нагоре”, който се основава на привличането, информирането и включване на всички заинтересовани страни и гражданите. Постигане на информираност, публичност и прозрачност, води до идентифициране на потребностите на местните общности за насочване на публичните средства.
Кметът на общината организира както изработването, съгласуването и актуализирането на плана, така   и осъществява координацията и контрол при неговото отчитане. ПИРО 2021-2027г. е приет с Решение №140  взето с протокол №15/13.08.2021 год. на Общински съвет - град Грамада. В цялостния процес от разработване, изпълнение, актуализация, наблюдение и оценка на ПИРО при спазване на принципа за партньорство участват както общинският съвет, кметът на общината, и кметските наместници, общинската администрация, социалните и икономическите партньори,  представителите на гражданското общество в общината. В целия този процес са спазени хоризонталните принципи на регионалната политика на ЕС – устойчиво развитие, равни възможности, опазване на околната среда и социално включване.
ПИРО има характер на отворен документ, който може да се развива, усъвършенства и актуализира в съответствие с динамично променящите се условия и фактори на външната и вътрешната среда.

Постигнатия напредък по изпълнението на целите и приоритетите на плана за интегрирано развитие на общината въз основа на индикаторите за наблюдение. 
Отчитайки спецификата на новите условия за интегрирано местно и регионално развитие ПИРО 2021-2027г. поставя следните стратегически цели:

Стратегическа цел 1: ЗАСИЛВАНЕ КОНКУРЕНТОСПОСОБНОСТТА НА ИКОНОМИКАТА НА ОБЩИНА ГРАМАДА НА ОСНОВАТА НА МЕСТНИТЕ ПОТЕНЦИАЛИ И СПЕЦИФИКИ ЗА РАЗВИТИЕ 

Стратегическа цел 2: ПОВИШАВАНЕ КАЧЕСТВОТО НА ЖИВОТ НА ХОРАТА, ПОСРЕДСТВОМ ПРЕДОСТАВЯНЕТО НА УСЛУГИ С ВИСОКА ОБЩЕСТВЕНА ЗНАЧИМОСТ НА ТЕРИТОРИЯТА НА ОБЩИНА ГРАМАДА

Стратегическа цел 3: ПОВИШАВАНЕ КАЧЕСТВОТО НА ЖИЗНЕНАТА СРЕДА НА ТЕРИТОРИЯТА НА ОБЩИНА ГРАМАДА, ПОСРЕДСТВОМ ПОДОБРЯВАНЕ ХАРАКТЕРИСТИКИТЕ НА ТЕХНИЧЕСКАТА ИНФРАСТРУКТУРА И СЪХРАНЯВАНЕ ЕЛЕМЕНТИТЕ НА ОКОЛНАТА СРЕДА

  Стратегическа цел 4: УЧАСТИЕ В ИНИЦИАТИВИ ЗА ТЕРИТОРИАЛНО         СБЛИЖАВАНЕ И СЪТРУДНИЧЕСТВО

Комплексът от приоритети, мерки и дейности са насочени за реализация на поставените стратегически цели през настоящия програмен период. На тази база изведените четири приоритета се изпълняват и отчитат, чрез съвкупност от мерки и дейности. Това са конкретните проекти, обезпечени с човешки, финансов и технически ресурси и съобразени с капацитета и възможностите за изпълнението им, обобщени като следва:


	СТРАТЕГИЧЕСКА ЦЕЛ 1: 
ЗАСИЛВАНЕ КОНКУРЕНТОСПОСОБНОСТТА НА ИКОНОМИКАТА НА ОБЩИНА ГРАМАДА НА ОСНОВАТА НА МЕСТНИТЕ ПОТЕНЦИАЛИ И СПЕЦИФИКИ ЗА РАЗВИТИЕ 

	Приоритет 1.1. Насърчаване на предприемачески инициативи в община Грамада

	Подкрепа на предприемачески инициативи на територията на община Грамада - за, извършващите автобусни превози фирми и за изграждане на фотоволтаични централи в урбанизирани територии с мощност до 30 kW. /2 бр. издадени РС и одобрени за 2024 г./
1. „Фотоволтаична инсталация с инсталирана мощност – 49,50 kW, за собствени нужди, монтаж върху покрив на сграда в ПИ 17645.508.12, в гр. Грамада,  общ. Грамада, об. Видин на „ПРО-АГРО” ЕООД.
2. Изграждане на нова повишаваща подстанция 20/110 kW за присъединяване към фотоволтаична централа ФВЦ с мощност 40 kW


	Приоритет 1.2. Получаване на добавена стойност от характерни за община Грамада икономически дейности, представящи местните специфики и потенциали на територията 

	Мярка 1.2.1.1. Подкрепа на дейности за повишаване конкурентоспособността на селското и горското стопанство- За подпомагане развитието на земеделието в общината са отдадени за стопанска 2023-2024год. под наем на основание чл.37в, ал.10 общински земеделски земи  и на основание чл.37в, ал.16 общински пътища, при спазване разпоредбите на чл.24а, ал.9 от ЗСПЗЗ.
В населените места много от физическите лица, притежаващи собствена земя също я отдават под наем или аренда на земеделски производители.
На основание чл. 37и, ал. 12 от Закона за собствеността и ползването на земеделските земи, на собственици на регистриран животновъден обект са отдадени под аренда пасища в землището на гр. Грамада.
Мярка 1.2.1.2. Подкрепа изпълнението на дейности за развитие на различни традиционни и алтернативни форми на туризъм- облагородяване районите около чешмите на територията на общината. Почистване на каменната фасада на чешмите и каменните корита към тях. Поставени са и кошчета за разделно събиране на отпадъците. Монтирани са беседки и пейки. Подкрепя се и развитието на риболовен туризъм в язовир „Фарафун”, общинска собственост отдаден с концесионен договор.
Мярка 1.2.1.3. Подкрепа реализацията на дейности за опазване, развитие и популяризиране на културно–историческото наследство- Народно читалище ”Пробуда -1908” гр. Грамада и Народно читалище ”Просвета- 1928” с. Тошевци  показват обреди и ритуали от Грамадския край. Музеят в гр. Грамада е отворен за посетители. Общинска администрация съвместно с Народно читалище ”Пробуда -1908” гр. Грамада ежегодно организират и „кушия“ на Тодоров ден, който е един от най-тачените празници за местното население. През 2024 г. са проведени и празниците „ Бабин ден“ – поливане на бабата, организирана бе и изложба с конкурсен характер за „ Великден“. Проведе се и празника „ Трифон зарезан“. 
Читалищата все повече се налагат като центрове за осмисляне на свободното време чрез разширяване на обхвата и повишаване на качеството и достъпността на услугите насочени преди всичко в подкрепа на развитието на младите хора.
За в бъдеще трябва да се продължат дейностите по запазване на местните обичаи, носии, наречие и всичко това да бъде представяно чрез възможностите на съвременните информационни технологии.




	СТРАТЕГИЧЕСКА ЦЕЛ 2: 
ПОВИШАВАНЕ КАЧЕСТВОТО НА ЖИВОТ НА ХОРАТА, ПОСРЕДСТВОМ ПРЕДОСТАВЯНЕТО НА УСЛУГИ С ВИСОКА ОБЩЕСТВЕНА ЗНАЧИМОСТ НА ТЕРИТОРИЯТА НА ОБЩИНА ГРАМАДА 

	Приоритет 2.1. Подобряване възможностите за развитие и условията на живот на хората на територията на община Грамада 

	Специфична цел 2.1.1. Повишаване качеството на образованието и подобряване уменията на човешките ресурси 

	Мярка 2.1.1.1. Подкрепа реализацията на дейности за подобряване характеристиките на образователната инфраструктура – Изпълнен е проект, финансиран от Предприятието за управление на дейностите по опазване на околната среда на тема „Обичам природата и аз участвам“ - „Учим се, играем и пазим чиста природата в нашето училище „Христо Ботев” гр. Грамада”, където беше озеленен новопостроен вход към училището, бяха закупени фитнес-уреди и уреди за игра на открито.
Мярка 2.1.1.2. Подкрепа изпълнението на дейности за подпомагане на образованието-Привличат се млади кадри, кандидатстване по различни проекти, с цел получаване на нови знания и умения , работа с механизма за обхват, който подпомага приобщаващото образование. 
Ежегодно се извършва дофинансиране на дейностите в СУ ”Христо Ботев” Грамада от общинския бюджет -за отопление и други, свързани с нормалното функциониране на същото.
Мярка 2.1.1.3. Подкрепа на дейности за повишаване уменията на човешките ресурси-на учениците от СУ „ Хр. Ботев“. Закупена е интерактивна дъска, помагала и познавателни книжки.

	Специфична цел 2.1.2. Повишаване качеството на здравеопазването на територията на община Грамада 

	На територията на община Грамада населението се обслужва от един здравен кабинет и една дрогерия. Дрогерията работи всеки работен ден, а лекар има три пъти седмично. През останалото време, при възникнала необходимост, населението се обслужва от ЦСМП гр. Кула.
С оглед подобряване достъпа на граждани до здравни услуги е изградена рампа и парапет до помещенията на Здравния кабинет в гр. Грамада, находяща се в общинска сграда в централната градска част. В дрогерията и Здравния кабинет е осигурен безплатен достъп до интернет.

	Специфична цел 2.1.3. Развитие на социални услуги, съответстващи на потребностите на населението на община Грамада 

	Необходимо е: 
- Подкрепа за осигуряване на инвестиции за подобряване инфраструктурата на публичните услуги в сферата на социалното подпомагане; 
- Продължаване на процеса за предоставяне на социални услуги за деца с цел предлагането им в подобряваща се среда на ползвателите им; 
- Създаване на условия за социалната интеграция на хората в неравностойно положение и хората с увреждания; 
-Създадени са условия за преодоляване на социалната изолация на лица от рискови групи чрез наемането им по проект „Обучения и заетост на хора с трайни увреждания, финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд, както и по НП ”Помощ за пенсиониране”, 
- Работи се и по „ механизъм Лична помощ“ по  ЗЛП- 30 Лични асистенти се грижат за 30 потребители, които са в семейния кръг и извън него и имат определена степен на увреждане над 90 % с чужда помощ. 
- Изпълнява се социална услуга „Асистентска подкрепа“ . 6 Социални асистенти предоставят грижа на 10 потребителя в невъзможност за самообслужване и самотно живеещи
- През 2024 г. продължи да се изпълнява  Проект „ Топъл обяд“ по Програма за храни и основно но материално  подпомагане,  Европейски социален фонд плюс, Съфинансирано от Европейския съюз.
Потребителите по този проект бяха 70 лица, на които се доставяше топъл обяд до дома, всеки работен ден.
  - И през 2024 год. продължи  реализацията на проект „Повишаване на капацитета на служителите на Агенция за социално подпомагане във връзка с модернизиране на системите за социална закрила” Компонент 1,  по Програма „Развитие на човешките ресурси”, касаещ община Грамада. Общината е партньор на Агенцията за социално подпомагане, при изпълнение  на проекта насочен към децентрализиране на услугата приемна грижа. Едно приемно семейство се грижи за едно дете.
- община Грамада работи и по проект „Грижа в дома в община Грамада” по договор BG05SFPR002-2.001-0014-С01, финансиран по Програма “Развитие на човешките ресурси” 2021-2027 г.
- Назначени са лица по  НП ”Мярка за заетост” по чл.53 а от ЗНЗ и НП ”Мярка за заетост” по чл.55 в от ЗНЗ
    Общинската администрация активно работи в услуга на жителите, местния бизнес и инвеститорите проявили интерес за развитие на бизнес на територията на общината.
В качествата си на работодател по национални програми и проекти общината допринася за насърчаване на заетостта, както и инвестира в човешки ресурси, чрез подобряване на образователното и квалификационно равнище на безработни лица и подпомага хората в неравностойно положение.


	Специфична цел 2.1.4. Подобряване достъпа до културни услуги и събития на територията на община Грамада 

	Публичните културни мероприятия, ежегодно осъществявани в общината, бяха проведени според  културният календар на община Грамада.

	Специфична цел 2.1.5. Подобряване параметрите на спортната инфраструктура и насърчаване на масовия спорт 

	Подкрепа на дейности за подобряване възможностите за спорт на територията на общината-Поддържа се ремонтираната сграда-съблекалня находяща се в стадиона на гр. Грамада, в която са изградени бани, тоалетни, перално помещение и помещение за треньорския състав. Облагородяване на зелените площи, позволяващи да се извършват дейности, свързани със спорт и отдих. На територията на община Грамада има действащ футболен клуб, като спортистите в него са в три възрастови групи – деца, младежи и възрастни. Организира се провеждането на футболни мачове с други клубове, които мачове се провеждат както на стадиона в гр. Грамада, така и в други населени места.

	Специфична цел 2.1.6. Подобряване на административния капацитет на Общинска администрация Грамада

	През 2024 г. в община Грамада продължиха предприетите през  2016 год. мерки дейността на администрацията да е по-ефективна, бърза и качествена в услуга на гражданите и бизнеса. Разширяване на информацията за административните услуги на електронната страница на общината. Осигуряване възможност за приемане  заявления  за услуги по електронен път. Повишаване на квалификацията на служителите в администрацията, чрез участия в обучения и семинари. Провеждане на обществени  обсъждания  и по теми със значим интерес. По този начин се формира и реализира адекватни  на обществения интерес общински политики. 




	СТРАТЕГИЧЕСКА ЦЕЛ 3: 
ПОВИШАВАНЕ КАЧЕСТВОТО НА ЖИЗНЕНАТА СРЕДА НА ТЕРИТОРИЯТА НА ОБЩИНА ГРАМАДА, ПОСРЕДСТВОМ ПОДОБРЯВАНЕ ХАРАКТЕРИСТИКИТЕ НА ТЕХНИЧЕСКАТА ИНФРАСТРУКТУРА И СЪХРАНЯВАНЕ ЕЛЕМЕНТИТЕ НА ОКОЛНАТА СРЕДА

	Приоритет 3.1. Подобряване параметрите на техническата инфраструктура и зелената система в населените места от общината 

	През отчетния период се реализираха дейности за оптимизиране състоянието на пътната инфраструктура и уличната мрежа в община Грамада, както следва:
· Основен ремонт на ул. "Иван Вазов"
· Основен ремонт на ул. Васил Стойков" от о.т.44 през о.т. 49, 48, 47, 25 до о.т. 23."
Водоснябдяване 
· Реконструкция на външен водопровод на гр. Грамада – от помпена станция „Бояново” до напорен резервоар „Грамада”
Отбрана и сигурност
· Видеонаблюдение с. Медешевци
· Видеонаблюдение с. Милчина лъка
· Видеонаблюдение с. Тошевци
Придобиване на др. оборудване, машини и съоражения	
1.	Мини челен товарач
2.	Четка за метене за самоходна машина
3.	Придобиване на сметосъбирачни кофи
4.	Двигател с вътрешно горене за сметосъбирачна машина
 Изграждане на инфраструктурни обекти	
      Образование
· Компютри и друг хардуер за училищна СТЕМ среда на СУ“ Христо Ботев“ Грамада
· Друго оборудване за училищна СТЕМ среда на СУ“Христо Ботев“ Грамада
1. Изработка, доставка и монтаж на паметник Паша Петко в гр. Грамада
Придобиване на ПИ с идентификатор 17645.501.1062 по КККР на гр. Грамада - земя"

Община Грамада реализира  и следните проекти по Инвестиционна програма за общински проекти, съгласно ЗДБРБ за 2024 г.:
· Реконструкция на уличен водопровод  Ф100мм АЦ по улица „Първа“, село Водна, Община Грамада, Област Видин
· Изработване на инвестиционни проекти във фаза „Технически проект“ и авторски надзор за обект: „Реконструкция на част от вътрешната водопроводна мрежа на гр. Грамада, Община Грамада
· Извършване на енергийно обследване, изработване на инвестиционни проекти във фаза „Технически проект“ и авторски надзор за обект: „Реконструкция и внедряване на мерки за енергийна ефективност на административна, делова сграда с идентификатор 17645.501.754.1, по КККР на гр. Грамада, община Грамада
· Реконструкция и рехабилитация на улица „Коста Йорданов“от от О.Т. 58 до О.Т.15
· Реконструкция и рехабилитация на общински път VID3088 /III-141/-Грамада-Водна-/III-1413/“от km 3+200 до km 4+160
· Прединвестиционни проучвания, изработване на инвестиционни проекти във фаза „Технически проект“ и авторски надзор за обект: „Реконструкция на общински път VID3085 /III-141/- Грамада - Водна - /III-1413/ от км 0+000 до км 9+800, с обща дължина 8840 м
· Прединвестиционни проучвания, изработване на инвестиционни проекти във фаза „Технически проект“ и авторски надзор за обект: Реконструкция на общински път VID3083 /III-1411, п.к. Кула-Буковец/ - Медешевци от км 0+000 до км 3+000, с обща дължина 3 000 м
· Изготвяне на технически проект и упражняване на авторски надзор на обект: „Реконструкция и рехабилитация на част от уличната мрежа на гр. Грамада, община Грамада“


	Приоритет 3.2. Съхраняване елементите на околната среда 	

	· Общината е осигурила екологосъобразно депониране на отпадъците на „Регионално депо за неопасни отпадъци за общините Грамада, Белоградчик, Бойница Брегово, Грамада, Димово, Кула, Макреш, Ново село, Ружинци и Чупрене”.
· Всички населени места в община Грамада са обхванати от организираната система за събиране и транспортиране на битови отпадъци.
· Дейностите по сметосъбиране, сметоизвозване до регионално депо се извършва от община Грамада. Дейностите по събирането и транспортирането на битовите отпадъци, генерирани от населението се извършва със сметосъбирачна машина Мерцедес – 1617 С,, самосвал Мерцедес и Специален автомобил МАН 18.285 МЦ всичките собственост на община Грамада. През 2024 г. отново се обърна специално внимание на поддържане на прилежащи пространства на общинска и улична пътна мрежа, осигуряване на видимост в радиусите на кривите, почистване на канавки и водостоци, прораснали храсти, провиснали дървета в обхвата на пътя, пречещи на движението на сметосъбирачна и снегопочистваща техника, както и на други ППС.
· В Община Грамада се използват следните по вид съдове за събиране на твърди битови отпадъци: пластмасови кофи от 240 л и поцинковани кофи тип „Мева” 110 л.
· -Община Грамада има изработена и приета от Общински съвет- Общинска програма за управление на отпадъците на територията на Община Грамада за
периода 2021-2028 г. 




	СТРАТЕГИЧЕСКА ЦЕЛ 4: 
УЧАСТИЕ В ИНИЦИАТИВИ ЗА ТЕРИТОРИАЛНО СБЛИЖАВАНЕ И СЪТРУДНИЧЕСТВО 

	Приоритет 4.1. Териториално сътрудничество в областта на приоритетни за община Грамада икономически дейности и аспекти на общественото развитие 

	Териториалното и трансграничното сътрудничество са алтернативен инструмент за осигуряване на финансиране за инвестиционни проекти и за разкриване на работни места чрез активизиране на бизнес-връзките между страните.
През 2018 община Грамада кандидатства с инвестиционно предложение за финансиране по Програма Интеррег-ИПП за трансгранично сътрудничество България-Сърбия по приоритетна ос 3 „Околна среда”, специфична цел 3.2 „Защита на природата” с наименование на проекта „Зелена инициатива за устойчива околна среда”, с портньорството на община Ражан РСърбия. Основната цел  на проекта е да даде единен подход за устойчиво стопанисване на горите, местообитанията и опазване на биологичното разнообразие на тази общинска собственост. 



Отчетният период, въпреки малкия му обхват, се характеризира с реализирани дейности
за подобряване условията, качеството на живот на населението на община Грамада и
естетизиране на средата. Усилията са насочени към изпълнение и финализиране на
проекти и други инфраструктурни дейности за подобряване средата за живот и работа в
общината. 
Основно следва да се работи за: осигуряване на финансови ресурси чрез
различни източници на финансиране; привличане на външни инвестиции; повишаване
на заетостта на населението, не само чрез мерки и програми за заетост, но и създаване на
трайни работни места; разумно и ефективно използване на природните ресурси;
целесъобразно използване на културно-историческото наследство; разширяване
използването на съвременни информационни системи и електронни услуги в различни
сфери на обществения живот. 
За целта приоритетно е необходимо да бъде създадена
добра проектна готовност, като основа за търсене на възможности за финансиране. Община Грамада продължава да кандидатства с проекти по различни програми и през програмен период 2021-2027г. и да търси други източници за финансиране. Възползва се и от почти всички възможности за кандидатстване с проекти, привличане и усвояване на средства от европейски фондове и програми, държавен бюджет и национални програми, с цел изпълнение на стратегически цели, приоритети и мерки заложени в Интегрирания план за развитие на община Грамада.

